**Proof of Concept Alap Pályázat** Dátum:Szeged, 2022.

2019-1.2.1-Egyetemi-Öko-2019-00018

**PROJEKT MEGVALÓSÍTÁSI ÚTMUTATÓ**

A Szegedi Tudományegyetem Tudományos és Innovációs Rektorhelyettese által meghirdetett, a 2019-1.2.1- Egyetemi Innovációs Ökoszisztéma projekt keretében megvalósítandó Proof of Concept Alap támogatást nyert alábbi pályázatához:

**Pályázó neve:**

**Pályázat címe:**

**Támogatás összege:**

1. **Pályázat támogatási összegének felhasználása, kimeneti eredmény**
   1. **Támogatási összeg felhasználásának módosítása**

Az 1. pont értelmében a támogatási keretösszeg egyes tételei átcsoportosíthatók szigorúan a támogatott költségvetési kereten belül. A módosítás lehet:

* bérjellegű (a projektben közreműködő személyek körének változása, az egyes személyekhez kötődő bérkiegészítés, megbízási díj összegének változása)
* szolgáltatás jellegű (a költségvetési tervben megjelölt indikatív árajánlat összegének maximum bruttó 10%-os változása, az igénybe vett szolgáltatások körének változása)

A módosítási igény bejelentésének határideje és módja:

Módosított egyszerűsített pénzügyi terv adatlap beadása a támogatói döntést követő 30 napon belül.

A pályázati költségvetés módosítására az I. mérföldkő teljesítését követően van lehetőség módosítási igény benyújtása során. A módosított pénzügyi ütemtervet a módosítás indoklásával legkésőbb az időközi szakmai beszámoló benyújtásával egyidőben kérjük benyújtani.

**1.2 Kimeneti eredmény**

A Pályázati Felhívás 4.3 pontja szerint:

„A pályázat elvárt eredménye: olyan innováció/prototípus fejlesztése, mely alkalmas üzleti jellegű hasznosításra.”

**Pályázat elvárt eredménye:**

**I. Mérföldkő**

időszak:

**kapcsolódó tevékenységek:**

**elvárt eredmények:**

**II. Mérföldkő**

időszak:

**kapcsolódó tevékenységek:**

**elvárt eredmények:**

1. **Mentorálás**

A pályázati projektek elkészítésével, kidolgozásával és a megvalósításával kapcsolatban az SZTE Innovációs Igazgatósága az SZTE Virtus mentorok bevonásával a pályázat meghirdetését követően a megvalósítás végéig tanácsadást nyújt. A tanácsadás célja a pályázók mentorálása annak érdekében, hogy elősegítse olyan innovációk/prototípusok fejlesztését, melyek alkalmasak üzleti jellegű hasznosításra.

A mentorálás főbb témakörei:

* technológia innovációs értékének növelése, technológia kidolgozottsági fázisának javítása;
* szellemitulajdon-védelmi stratégiák kialakítása
* versenytársak körének felmérése;
* piaci és üzleti vonzerő növelése;
* üzleti modell kialakítása;
* költségek és árbevételek tervezése, a prototípus fejlesztés előzetes költségbecslése;

A tanácsadás előre egyeztetett időpontokban zajlik a projekt képviselő/jének/inek, a Virtus mentornak és a Kutatás-fejlesztési és Innovációs Igazgatóság munkatársának részvételével személyesen vagy online. A mentorálási folyamat során Tanácsadási napló készül. A Virtus mentor köteles a tanácsadásokon részt venni, a megjelölt témakörök mentén tanácsaival, javaslataival segíteni a projektcél megvalósítását, de a Virtus mentor nem vesz részt a projektfeladatok konkrét végrehajtásában és nem felel a vállalt projektcél megvalósításáért.

1. **Beszámolási kötelezettségek**

A támogatást igénylő 2 havonta szóbeli beszámoló, ppt előadás keretében ad tájékoztatást az Innovációs Igazgatóságnak, a 2019-1.2.1- Egyetemi Innovációs Ökoszisztéma projekt szakmai vezetőjének, melynek célja a szakmai előrehaladás nyomon követése.

Továbbá:

* a mérföldkő lezárását követő 7 napon belül szakmai időközi vagy záróbeszámolót szükséges összeállítani előre meghatározott formában (letölthető: <http://www.inno.u-szeged.hu/informacios-anyagok>). A záróbeszámolónak tartalmaznia kell a pályázó további terveit a technológia továbbfejlesztését és a hasznosítási törekvéseket illetően. A beszámolókat az [inno@szte.hu](mailto:inno@szte.hu) email címre kérjük a vezető kutató által aláírva szkennelve elküldeni a mérföldkő zárását követő 7 napon belül. A beszámolókat papír alapon, aláírva, a megvalósítást alátámasztó mellékletekkel, fotókkal szintén kérjük benyújtani.
* A bérjellegű (bérkiegészítés, megbízási szerződések) és igénybe vett szolgáltatás jellegű szerződésekben foglalt feladatok teljesítéséről Szakmai beszámolót szükséges összeállítani minden szerződéshez. A Szakmai beszámoló a mérföldkőben elvégzett

tevékenységeket mutatja be. A Szakmai beszámolókat a vezető kutató és a szerződő aláírását követően szkennelve kérjük elküldeni az [inno@szte.hu](mailto:inno@szte.hu) email címre a mérföldkő zárását követő 7 napon belül. Az eredeti papír alapú, aláírt Szakmai beszámolókat ezt követően kérjük benyújtani.

1. **Teljesítési igazolások:**

A szakmai beszámolókat az Innovációs Tanácsadó Testület javaslatára a 2019-1.2.1- Egyetemi Innovációs Ökoszisztéma projekt szakmai vezetője fogadja el a benyújtást követő 15 munkanapon belül. A beszámolók vizsgálatát követően a jelentések elfogadásáról Teljesítési igazolás készül.

Az SZTE Beszerzési Igazgatóság által indított beszerzések teljesítési igazolása nem az Innovációs Tanácsadó Testület javaslatára történik, hanem a projektgazda szakmai véleménye alapján a 2019-1.2.1- Egyetemi Innovációs Ökoszisztéma projekt szakmai vezetője dönt.

Csak azok a bérkiegészítési, megbízási és szolgáltatási szerződések kerülhetnek pénzügyi teljesítésre, amelyek Teljesítési igazolással rendelkeznek.

1. **Nem teljesítés esetére meghatározott következmények:**

Az I. mérföldkőben vállaltak teljesítésére hosszabbítás kérelmezhető, melyet legkésőbb a mérföldkő záródátumát követő 7 napon belül kérünk írásban benyújtani. Ez esetben az időközi/záró beszámoló benyújtása csak a hosszabbítást követően módosult mérföldkő záró dátumát követő 7 napon belül esedékes. A módosítást elektronikus formában az [inno@szte.hu](mailto:inno@szte.hu) címen lehet kérelmezni.

Abban az esetben ha az I. mérföldkőhöz rendelt valamely feladat teljes egészében nem teljesült az I. mérföldkő záródátumáig, és nem érinti a II. mérföldkő megvalósítását, lehetőség van áttervezni a tevékenységet a vonatkozó költség(ekk)el együtt a II. mérföldkő időszakára.

A módosítási igény bejelentésének határideje és módja:

Módosított egyszerűsített pénzügyi terv adatlap beadása a módosítás indoklásával legkésőbb az időközi szakmai beszámoló benyújtásával egyidőben.

Abban az esetben ha az I. mérföldkőhöz rendelt elvárt eredmény teljesülését részben vagy egészben ellehetetleníti valamely, a projekt megvalósítása során jelentkező nem várt esemény, információ (pl.: járványhelyzet, új hatósági engedélyeztetési folyamat bevezetése), akkor a projektgazdának lehetősége van az elmaradt eredmény elérésének igazolására a II. mérföldkő időszaka alatt, amennyiben a projekt szakmai vezetője és az Innovációs Tanácsadó Testület - mérlegelve az esetleges vis major körülményeket- a projektgazda kérelmére engedélyezi azt. Az első mérfölkőhöz rendelt elvárt eredmény elérése érdekében további költség már nem számolható el a II. mérföldkő időszaka alatt. Az igényt az I. mérföldkő lezárást követően benyújtott időközi szakmai beszámolóval egyidejűleg kell benyújtani.

Amennyiben az időközi szakmai beszámolóban nem teljesülnek az I. mérföldkőben vállalt kötelezettségek, vagy a projekt fő céljának teljesítése ellehetetlenül, a II. mérföldkövet érintő szerződések és megállapodások már nem kerülnek aláírásra, így a projekt a továbbiakban nem finanszírozható. Az I. mérföldkőre kötött szerződések esetében a projekt szakmai vezetője és az Innovációs Tanácsadó Testület - mérlegelve az esetleges vis major körülményeket, szerződésenként értékeli a teljesítést, dönt a teljesítés részbeni elfogadásáról, és az esetleges arányos költségcsökkentésről.

Amennyiben a projekt záró dátumáig nem teljesülnek a pályázat II. mérföldkőre vállalt kötelezettségei, legkésőbb a teljesítési határidőt követő 5 munkanapig– részletes indoklás mellett- lehetőség van hosszabbítási kérelem benyújtására. A hosszabbítási kérelem maximum 2023. szeptember hó 01 napig szólhat, elektronikus formában benyújtandó az [inno@szte.hu](mailto:inno@szte.hu) címre.

A hosszabbítási kérelmeket a 2019-1.2.1- Egyetemi Innovációs Ökoszisztéma projekt szakmai vezetője bírálja el a benyújtást követő 5 munkanapon belül.

Amennyiben a II. mérföldkőre vállalt elvárt eredmények a hosszabbítás időszaka alatt sem teljesülnek, a projekt szakmai vezetője és az Innovációs Tanácsadó Testület - mérlegelve az esetleges vis major körülményeket, szerződésenként értékelve a teljesítést, dönt a teljesítés részbeni elfogadásáról, és az esetleges arányos költségcsökkentésről.